stanford-oval/wikipedia huggingface dataset:
เดอะ ฮอบบิท: การผจญภัยสุดคาดคิด

| เดอะ ฮอบบิท: การผจญภัยสุดคาดคิด |
| --- | --- |
ใบปิดภาพยนตร์
กำกับ: ปีเตอร์ แจ็กสัน
บทภาพยนตร์:   ฟราน วอลช์  ฟิลิปปา โบเยนส์  ปีเตอร์ แจ็กสัน  กิเยร์โม เดล โตโร 
สร้างจาก: เดอะ ฮอบบิท โดย เจ. อาร์. อาร์. โทลคีน
อำนวยการสร้าง:   แคโรลินน์ คันนิงแฮม  เซน ไวเนอร์  ฟราน วอลช์  ปีเตอร์ แจ็กสัน 
นักแสดงนำ:   เอียน แมคเคลเลน  มาร์ติน ฟรีแมน  ริชาร์ด อาร์มิเทจ  เจมส์ เนสบิตต์  เคน สตอตต์  เคต แบลนเชตต์  เอียน โฮล์ม  คริสโตเฟอร์ ลี  ฮิวโก วีฟวิง  เอไลจาห์ วูด  แอนดี เซอร์กิส 
กำกับภาพ: แอนดรูว์ เลสนี
ตัดต่อ: จาเบซ โอลเซน
ดนตรีประกอบ: ฮาวเวิร์ด ชอร์
บริษัทผู้สร้าง:   วอร์เนอร์บราเธอร์สพิกเชอส์  นิวไลน์ซินีมา  เมโทร-โกลด์วิน-เมเยอร์  วิงนัตฟิล์มส์  
ผู้จัดจำหน่าย: วอร์เนอร์บราเธอร์สพิกเชอส์
วันฉาย:   28 พฤศจิกายน ค.ศ. 2012 (2012-11-28) (รอบปฐมทัศน์ที่เวลลิงตัน)    12 ธันวาคม ค.ศ. 2012 (2012-12-12) (นิวซีแลนด์)    13 ธันวาคม ค.ศ. 2012 (2012-12-13) (ประเทศไทย)    14 ธันวาคม ค.ศ. 2012 (2012-12-14) (สหรัฐ) 
ความยาว: 169 นาที (ฉบับฉายโรงภาพยนตร์)
ประเทศ:   นิวซีแลนด์  สหรัฐ 
ภาษา: อังกฤษ
ทุนสร้าง: 200–315 ล้านดอลลาร์สหรัฐ
ทำเงิน: 1.017 พันล้านดอลลาร์สหรัฐ
เดอะ ฮอบบิท: การผจญภัยสุดคาดคิด (อังกฤษ: The Hobbit: An Unexpected Journey) เป็นภาพยนตร์แนวมหากาพย์ผจญภัยแฟนตาซีระดับสูง ฉายเมื่อปี ค.ศ. 2012 กำกับโดย ปีเตอร์ แจ็กสัน เป็นภาพยนตร์ภาคแรกในภาพยนตร์ไตรภาคที่ดัดแปลงจากนวนิยายชื่อเดียวกัน ของ เจ. อาร์. อาร์. โทลคีน เมื่อปี ค.ศ. 1937 โดยภาคถัดมาคือ ดินแดนเปลี่ยวร้างของสม็อค (2013) และ สงคราม 5 ทัพ (2014) ทั้งสามภาคดำเนินเรื่องก่อนหน้าเหตุการณ์ใน เดอะลอร์ดออฟเดอะริงส์ ไตรภาคของแจ็กสัน ภาพยนตร์เขียนบทโดย แจ็กสัน ร่วมกับ ฟราน วอล์ชและฟิลิปปา โบเยนส์ ซึ่งเป็นผู้ร่วมงานกับแจ็กสันมาอย่างยาวนาน และ กิเยร์โม เดล โตโร ซึ่งแต่เดิมได้รับเลือกให้กำกับภาพยนตร์เรื่องนี้ก่อนออกจากโครงการในปี ค.ศ. 2010
ภาพยนตร์ดำเนินเรื่องอยู่ใน มัชฌิมโลก ช่วงหกสิบปีก่อนเหตุการณ์ใน เดอะลอร์ดออฟเดอะริงส์ และบางส่วนของภาพยนตร์ดัดแปลงมาจากภาคผนวกใน กษัตริย์คืนบัลลังก์ ของโทลคีน การผจญภัยสุดคาดคิด เล่าเรื่องราวของ บิลโบ แบ๊กกิ้นส์ (มาร์ติน ฟรีแมน) ที่ได้รับการชักชวนจากพ่อมด แกนดัล์ฟ (เอียน แมคเคลเลน) ให้ร่วมเดินทางไปกับคณะคนแคระสิบสามคน นำโดย ธอริน โอเคนชิลด์ (ริชาร์ด อาร์มิเทจ) เพื่อทวงคืนภูเขาโลนลี่จากมังกรสม็อก ภาพยนตร์ประกอบด้วยนักแสดงนำจำนวนมาก ได้แก่ เคน สตอตต์, เคต แบลนเชตต์, เอียน โฮล์ม, คริสโตเฟอร์ ลี, ฮิวโก วีฟวิง, เจมส์ เนสบิตต์, เอไลจาห์ วูดและแอนดี เซอร์กิส ร่วมกับ ซิลเวสเตอร์ แมคคอย, แบร์รี ฮัมเฟรสและมานู เบนเนตต์
การผจญภัยสุดคาดคิด ฉายรอบปฐมทัศน์เมื่อวันที่ 28 พฤศจิกายน ค.ศ. 2012 ที่นิวซีแลนด์ และฉายทั่วโลกเมื่อวันที่ 12 ธันวาคม ค.ศ. 2012 หลัง มหาสงครามชิงพิภพ ฉายประมาณเก้าปี ภาพยนตร์ทำเงินมากกว่า 1.017 พันล้านดอลลาร์สหรัฐ โดยทำเงินแซงทั้ง อภินิหารแหวนครองพิภพ และ ศึกหอคอยคู่กู้พิภพ และกลายเป็นภาพยนตร์ที่ทำเงินสูงสุดอันดับที่สี่ในปี ค.ศ. 2012 ภาพยนตร์ได้รับการตอบรับที่หลากหลายจากนักวิจารณ์ ภาพยนตร์ได้รับการเสนอชื่อเข้าชิงในรางวัลออสการ์สามสาขา ได้แก่ สาขาเทคนิคพิเศษยอดเยี่ยม, ออกแบบงานสร้างยอดเยี่ยมและแต่งหน้าและทำผมยอดเยี่ยม และได้รับการเสนอชื่อเข้าชิงในรางวัลแบฟตาสามสาขา
นักแสดง

| บทบาท | นักแสดงเดิม | พากย์ไทย > กันตนา | พากย์ไทย > ช่อง 3 | พากย์ไทย >  |
| --- | --- | --- | --- | --- |
| แกนดาล์ฟ | เอียน แม็กเคลเลน | เกรียงศักดิ์ เหรียญทอง | สิทธิสม มุทธานุกูลวงศ์ |  |
| บิลโบ แบ๊กกิ้นส์ | มาร์ติน ฟรีแมน  เอียน โฮล์ม (วัยชรา) | วีระศักดิ์ แก้วอุ่น  พีรศักดิ์ เกษร (วัยชรา) | ปิยะ ชำนาญกิจ |  |
| ธอริน โอเคนชิลด์ | ริชาร์ด อาร์มิเทจ | จักรกฤษณ์ หาญวิชัย | สมพร อ่วมใจบุญ |  |
| บาลิน | เคน สท็อทท์ | สุภาพ ไชยวิสุทธิกุล | ภิญโญ รุ่งสมัย |  |
| ดวาลิน | กราแฮม แม็กทาวิช | สุริยา บุญเจริญ | พิชาภพ ภัทรกูลนิยม |  |
| โบเฟอร์ | เจมส์ เนสบิทท์ | อิทธิพล มามีเกตุ | สมพร อ่วมใจบุญ |  |
| บอมเบอร์ | สตีเฟ่น ฮันเตอร์ | พีรศักดิ์ เกษร | จักริน ทองประสาท |  |
| ฟิลิ | ดีน โอ'กอร์แมน | กริน อักษรดี | อรรคพล ทรัพยอาจิณ |  |
| คิลิ | เอดัน เทอร์เนอร์ | ณฐพงษ์ เธียรสวัสดิ์กิจ | วิรุฬห์วิชญ์ ถิรสุวรรณ |  |
| โนริ | เจด โบรฟี่ | นิรุต ณ บางช้าง | อิทธิพล มามีเกตุ |  |
| โดริ | มาร์ค แฮดโลว์ | บุญชนะ โชควิชาโกศล | ธวัช รัตตะชัย |  |
| โอริ | อดัม บราวน์ | สรรเสริญ โภคสมบัติ | สิทธิสม มุทธานุกูลวงศ์ |  |
| ราดากัส | ซิลเวสเตอร์ แม็คคอย | เอกชัย พงศ์สมัย | วิรุฬห์วิชญ์ ถิรสุวรรณ |  |
| ทอมโทรลล์ | วิลเลี่ยม เคอเชอร์ | ปิยะ ชำนาญกิจ | อรรคพล ทรัพยอาจิณ |  |
| วิลเลี่ยมโทรลล์ | ปีเตอร์ แฮมเบิลตัน | ภัทรวุฒิ สมุทรนาวี | จักริน ทองประสาท |  |
| เบิร์ทโทรลล์ | มาร์ค แฮดโลว์ | ธงชัย ชาญชำนิ | เอกจิต สรรเสริญ |  |
| โฟรโด แบ๊กกิ้นส์ | เอไลจาห์ วูด | ศิริชัย เจริญกิจธนกุล | วิรุฬห์วิชญ์ ถิรสุวรรณ |  |
| เอลรอนด์ | ฮิวโก วีฟวิง | จิราวัฒน์ วชิรศรัณย์ภัทร | อิทธิพล มามีเกตุ |  |
| กาลาเดรียล | เคต แบลนเชตต์ | อังคณา พานประทีป | จรัสกร ทิพย์ศรี |  |
| ซารูมาน | คริสโตเฟอร์ ลี | โฆษิต กฤษตินันท์ | ภิญโญ รุ่งสมัย |  |
| กอลลัม | แอนดี้ เซอร์คิส | อนุรักษ์ หีบทอง | จักริน ทองประสาท |  |
| ราชาก๊อบบลิน | แบร์รี่ ฮัมเฟรส | บัญชา เหมะบุตร | อิทธิพล มามีเกตุ |  |
| ลินเดอร์ | เบรท แม็กเคนซี่ | วิสุทธิ์ ดินจิน | พิชาภพ ภัทรกูลนิยม |  |
| เพื่อนบ้านของบิลโบ้ | ทิโมธี บาร์ทเล็ทท์ | สมพร อ่วมใจบุญ | ธวัช รัตตะชัย |  |
| โกลอิน | ปีเตอร์ แฮมเบิลตัน | เอกชัย พงศ์สมัย | เอกจิต สรรเสริญ |  |
แหล่งข้อมูลอื่น

เว็บไซต์ทางการ
เดอะ ฮอบบิท: การผจญภัยสุดคาดคิด ที่อินเทอร์เน็ตมูวีเดตาเบส
เดอะ ฮอบบิท: การผจญภัยสุดคาดคิด ที่รอตเทนโทเมโทส์
เดอะ ฮอบบิท: การผจญภัยสุดคาดคิด ที่เมทาคริติก
เดอะ ฮอบบิท: การผจญภัยสุดคาดคิด ที่บ็อกซ์ออฟฟิศโมโจ
| ด ค กปีเตอร์ แจ็กสัน |
| --- | --- |
กำกับภาพยนตร์: แบดเทสต์ (1987)  ·  Meet the Feebles (1989)  ·  Braindead (1992)  ·  Heavenly Creatures (1994)  ·  สามผีสี่เผ่าเขย่าโลก (1996)  ·  อภินิหารแหวนครองพิภพ (2001)  ·  ศึกหอคอยคู่กู้พิภพ (2002)  ·  มหาสงครามชิงพิภพ (2003)  ·  คิงคอง (2005)  ·  สัมผัสแค้นจากสวรรค์ (2009)  ·  เดอะ ฮอบบิท: การผจญภัยสุดคาดคิด (2012)  ·  เดอะ ฮอบบิท: ดินแดนเปลี่ยวร้างของสม็อค (2013)  ·  เดอะ ฮอบบิท: สงคราม 5 ทัพ (2014)
ภาพยนตร์อื่น ๆ: The Valley (1976)  ·  Forgotten Silver (1995)  ·  Crossing the Line (2008)
อำนวยการสร้างเท่านั้น: Valley of the Stereos (1992)  ·  Jack Brown Genius (1997, also writer)  ·  ยึดแผ่นดิน เปลี่ยนพันธุ์มนุษย์ (2009)  ·  การผจญภัยของตินติน (2011)  ·  West of Memphis (2012)
บริษัท: เวตาเวิร์กช็อป  ·  เวตาดิจิทัล  ·  พาร์กโรดโพสต์
ส่วนที่เกี่ยวข้อง:  เดอะลอร์ดออฟเดอะริงส์  เดอะ ฮอบบิท
เดอะ ชีส ซิสเตอร์

ภาพยนตร์ไทย พ.ศ. 2565
| เดอะ ชีส ซิสเตอร์ |
| --- | --- |
ใบปิดภาพยนตร์
นักแสดงนำ:   มิลิน ดอกเทียน  กานต์ธีรา วัชรทัศนกุล  ปัญสิกรณ์ ติยะกร  เจนนิษฐ์ โอ่ประเสริฐ  วีรยา จาง  ณัฐทิชา จันทรวารีเลขา  มาณิฌา เอี่ยมดิลกวงศ์  วิทิตา สระศรีสม 
บริษัทผู้สร้าง: ไอแอม ฟิล์ม 
ผู้จัดจำหน่าย: เน็ตฟลิกซ์
วันฉาย: 24 พฤศจิกายน พ.ศ. 2565
ความยาว: 134 นาที
ประเทศ: ไทย
ภาษา: ไทย
เดอะ ชีส ซิสเตอร์ (อังกฤษ: The Cheese Sisters) เป็นภาพยนตร์ไทยแซฟฟิกพูดถึงตัวละครแอลจีบีทีเรื่องแรกของ ไอแอม ฟิล์ม เผยถึงเรื่องราวของทั้งความรัก 4 คู่ผ่านการทำชีส นำแสดงโดยสมาชิกจากวงเกิร์ลกรุป บีเอ็นเคโฟร์ตีเอต และซีจีเอ็มโฟร์ตีเอต ได้แก่ มิลิน ดอกเทียน, กานต์ธีรา วัชรทัศนกุล, ปัญสิกรณ์ ติยะกร, เจนนิษฐ์ โอ่ประเสริฐ, วีรยา จาง, ณัฐทิชา จันทรวารีเลขา, มาณิฌา เอี่ยมดิลกวงศ์ และ วิทิตา สระศรีสม
การเผยแพร่

เดอะ ชีส ซิสเตอร์ เผยแพร่ครั้งแรกในวันที่ 24 พฤศจิกายน พ.ศ. 2565 ในโรงภาพยนตร์และฉายบนเน็ตฟลิกซ์ในวันที่ 9 มีนาคม พ.ศ. 2566
นักแสดง

มิลิน ดอกเทียน แสดงเป็น ฝน
กานต์ธีรา วัชรทัศนกุล แสดงเป็น เฟิร์น
ปัญสิกรณ์ ติยะกร แสดงเป็น นาว
เจนนิษฐ์ โอ่ประเสริฐ แสดงเป็น ไอริน
วีรยา จาง แสดงเป็น ปราง
ณัฐทิชา จันทรวารีเลขา แสดงเป็น มิว
มาณิฌา เอี่ยมดิลกวงศ์ แสดงเป็น แพท
วิทิตา สระศรีสม แสดงเป็น เมจิ
ผู้กำกับภาพยนตร์

ชูเกียรติ ศักดิ์วีระกุล
ฉันทนา ทิพย์ประชาติ
ณัฐพงษ์ อรุณเนตร์
อัศฎา ลิขิตบุญมา
สรวิชญ์ เมืองแก้ว
เพลงประกอบ

เพลงประกอบในแต่ละตอนของเดอะ ชีส ซิสเตอร์ ได้แก่
"ข้าง ๆ" โดย อิสราภา ธวัชภักดี ในตอน Dairy Farmer
"ชีส" โดย ปัญสิกรณ์ ติยะกร ในตอน Cheese Maker
"Bye Bye" โดย ณัฐทิชา จันทรวารีเลขา และ วีรยา จาง ในตอน Deliver
"ลาลารัก" โดย กชพร ลีละทีป ในตอน Baker
เดอะ บีช

| เดอะ บีช |
| --- | --- |
ใบปิดภาพยนตร์
กำกับ: แดนนี บอยล์
บทภาพยนตร์: จอห์น ฮอดจ์
สร้างจาก: เดอะ บีช โดย อเล็กซ์ การ์แลนด์
อำนวยการสร้าง: แอนดรูว์ แมคโดนัลด์
นักแสดงนำ:   ลีโอนาร์โด ดิแคพรีโอ  ทิลดา สวินตัน  เวอร์จินี ลีโดเยน  กิลลูม คาเนต์  โรเบิร์ต คาร์ไลน์ 
กำกับภาพ: ดาริอุส คอนด์จิ
ตัดต่อ: มาซาฮิโระ ฮิราคูโบะ
ดนตรีประกอบ: แองเจโล บาดาลาเมนติ
ผู้จัดจำหน่าย: ทเวนตีท์เซนจูรีฟอกซ์
วันฉาย:   1 กุมภาพันธ์ ค.ศ. 2000 (2000-02-01) (สหรัฐ)    10 มีนาคม ค.ศ. 2000 (2000-03-10) (ไทย) 
ความยาว: 119 นาที
ประเทศ:   สหราชอาณาจักร  สหรัฐ 
ภาษา: อังกฤษ
ทุนสร้าง: 50 ล้านดอลลาร์สหรัฐ
ทำเงิน: 144.1 ล้านดอลลาร์สหรัฐ
เดอะ บีช (อังกฤษ: The Beach) เป็นภาพยนตร์แนวดรามาผจญภัย ฉายเมื่อปี ค.ศ. 2000 กำกับโดย แดนนี บอยล์ สร้างจากนวนิยายชื่อเดียวกัน เมื่อปี ค.ศ. 1996 ที่เขียนโดย อเล็กซ์ การ์แลนด์ และดัดแปลงเป็นบทภาพยนตร์โดย จอห์น ฮอดจ์ ภาพยนตร์แสดงนำโดย ลีโอนาร์โด ดิแคพรีโอ, ทิลดา สวินตัน, เวอร์จินี ลีโดเยน, กิลลูม คาเนต์และโรเบิร์ต คาร์ไลน์ ภาพยนตร์ถ่ายทำที่เกาะพีพีเลของไทย
ภาพยนตร์ประสบความสำเร็จทำเงินในบ็อกซ์ออฟฟิศพอสมควร แต่ได้รับการวิจารณ์ที่หลากหลายจนถึงแง่ลบจากนักวิจารณ์ ดิแคพรีโอ ได้รับการเสนอชื่อในรางวัลราสเบอร์รี่ทองคำ สาขานักแสดงนำชายยอดแย่ (แพ้ให้กับ จอห์น ทราโวลตา เป็น เทิร์ล จาก สงครามผลาญพันธุ์มนุษย์ และเป็น รัส ริชาร์ดส์ ใน สุมหัวรวย ปล้นหวยล็อค)
โครงเรื่อง

ริชาร์ด (ลีโอนาร์โด ดิคาปริโอ) นักท่องเที่ยวประเภทแบ็กแพ็กหนุ่มชาวอเมริกัน เดินทางมาสู่ประเทศไทยตามข้อมูลในอินเทอร์เน็ต ริชาร์ดใฝ่ฝันอยากที่จะมาประเทศไทยนานแล้ว ที่ห้องพักประเภทโรงแรมจิ้งหรีดในถนนข้าวสาร ริชาร์ดพบกับ ดัฟฟี่ ดั๊ก (โรเบิร์ต คาร์ไลน์) นักท่องเที่ยวชาวอังกฤษที่กร้านโลกและเมากัญชาเต็มที่ ดัฟฟี่เป็นคนเพี้ยน ๆ และกล่าวถึงเกาะแห่งหนึ่งที่มีชายหาดสวยงามเหมือนสวรรค์บนดินที่ภาคใต้ และที่นั่นไม่มีกฎเกณฑ์ใด ๆ ทางสังคมทั้งสิ้น  เช้าวันต่อมา ดัฟฟี่ก็ฆ่าตัวตาย แต่บนประตูด้านในห้องพักของริชาร์ดพบแผนที่เกาะแห่งนี้ที่ดัฟฟี่ว่าไว้แปะอยู่
ริชาร์ด พบกับ เอเตียนน์ (กิลลูม คาเนต์) กับ ฟรังซัวร์ (เวอร์จินี ลีโดเยน) นักท่องเที่ยวคู่รักหนุ่มสาวชาวฝรั่งเศส จึงชวนทั้งคู่เดินทางไปด้วยกัน เมื่อถึงแล้ว ทั้งหมดต้องว่ายน้ำข้ามทะเลที่เสี่ยงภัยจากฉลาม เมื่อไปถึงก็พบกับสภาพอย่างที่คาดฝันไว้จริง ๆ  ทั้งหมดใช้ชีวิตอย่างอิสระ แต่ก็พบว่าที่นั่นมีชุมชนที่รวมนักท่องเที่ยวชาวตะวันตกอย่างเขาอยู่หลายเชื้อชาติ โดยมีผู้หญิงคนหนึ่งชื่อ ซัล (ทิลดา สวินตัน) เป็นเหมือนผู้ควบคุม ซึ่งที่ชุมชนแห่งนั้นมีหมดทั้งกัญชา ยาเสพย์ติด และเซ็กซ์ และแล้วริชาร์ดก็พบกับสภาพความเปลี่ยนแปลงในจิตใจ เขาหลงเสน่ห์ของฟรังซัวร์ ผู้คนในชุมชนก็เริ่มหันมาเข่นฆ่าทำร้ายกันเอง อีกทั้งยังมีเจ้าของไร่กัญชาชาวไทย (อภิชาติ ชูสกุล) บนเกาะที่ตามไล่ฆ่าพวกเขาอีก เมื่อริชาร์ดไปพบความลับของเขาเข้าโดยบังเอิญ  มีแต่เพียงเอเตียนน์เท่านั้นก็ยังคงมีสติอยู่ เขาพยายามค้านสิ่งที่ริชาร์ดและคนอื่น ๆ ทำ ที่สุด ริชาร์ด เอเตียนน์ และฟรังซัวร์ ต้องหลบหนีเอาชีวิตรอดมาจากเกาะแห่งนั้นให้ได้
เบื้องหลังและการวิจารณ์

The Beach สร้างมาจากนวนิยายชื่อเรื่องเดียวกันที่ประพันธ์ขึ้นในปี ค.ศ. 1997 โดย อเล็กซ์ การ์แลนด์ นักเขียนชาวอังกฤษ ซึ่งการ์แลนด์ยินดีที่ แดนนี บอยล์  ผู้กำกับนำเอาบทประพันธ์เรื่องนี้ของตัวเองดัดแปลงเป็นภาพยนตร์ เพราะตัวเขาเองก็เป็นแฟนภาพยนตร์ของบอยล์อยู่แล้ว ซึ่งเหตุจูงใจและเค้าโครงเรื่องในการเขียนนั้น การ์แลนด์ได้นำมาจากประสบการณ์จริงจากการมาท่องเที่ยวในประเทศไทย
บทภาพยนตร์ดัดแปลงจากบทประพันธ์ดั้งเดิม โดยเปลี่ยนให้ริชาร์ดจากชาวอังกฤษเป็นชาวอเมริกันเพื่อให้ความเป็นสากล สำหรับสถานที่ถ่ายทำ ทีมงานได้ตระเวนหาหลายประเทศเพื่อที่จะถ่ายทำ ทั้ง ออสเตรเลีย, ฟิลิปปินส์, มาเลเซีย, ศรีลังกา จนกระทั่งได้บทสรุปที่ประเทศไทยตามเนื้อหาในบทประพันธ์จริง ๆ  โดยถ่ายทำกันที่อ่าวมาหยา บนเกาะพีพีเล ทางภาคใต้ของไทยเป็นเวลา 3 เดือน ในต้นปี ค.ศ. 1999 แต่ในฉากที่ถนนข้าวสารในช่วงต้นของเรื่องนั้น ถ่ายทำกันที่โรงแรมเล็ก ๆ ที่ภูเก็ต
นอกจากนักแสดงนำแล้ว ยังได้นักแสดงในบทประกอบนับกว่า 1,000 คน จากหลากหลายเชื้อชาติ ทั้ง โครแอต, เยอรมัน, ฝรั่งเศส, เบลเยี่ยม, ออสเตรเลีย, แอฟริกาใต้, ดัตช์ รวมทั้งตัวประกอบชาวไทยด้วย ซึ่ง แดนนี บอยด์ ผู้กำกับยังฝึกให้เหล่านักแสดงดำรงชีวิตเสมือนกับการอยู่บนเกาะจริง ๆ ทั้ง จับปลา, ดำน้ำ, ปลูกผัก, สร้างบ้านเรือนด้วยไม้ รวมทั้งฝึกภาษาต่าง ๆ ด้วย
สำหรับเสียงวิจารณ์ เมื่อเข้าฉายแล้ว กระแสวิจารณ์โดยมากมักเป็นไปในทางลบ โดย ท็อดด์ แม็กคาร์ธี เห็นว่า แม้ภาพยนตร์จะพยายามให้ข้อมูลในทางที่ถูกต้อง ที่เสมือนกับว่าต้องการบอกว่า แท้ที่จริงแล้วไม่มีที่ไหนบนโลกใบนี้จะรอดพ้นจากกฎเกณฑ์แห่งสังคมหรือความดี-ความชั่วไปได้ แต่ก็ยังไม่เพียงพอที่จะให้กลายเป็นภาพยนตร์ที่น่าจดจำของประเด็นนี้ในระดับหนึ่ง อีกทั้งการถ่ายทำยังต้องประสบกับปัญหาเรื่องการต่อต้านด้านสิ่งแวดล้อมจากผู้ที่ไม่เห็นด้วย
กรณีอื้อฉาว

เนื่องจากในระหว่างการถ่ายทำภาพยนตร์ ทีมผู้สร้างได้ใช้รถเกลี่ยดินและอุปกรณ์หนักชนิดต่าง ๆ ปรับสภาพอ่าวมาหยาให้ดูสวยตามที่ผู้กำกับต้องการ รวมถึงการเอาเนินทรายบนหาดออก การถอนต้นมะพร้าว และการทำลายโขดหิน ทำให้ชาวบ้านเกาะพีพีเลยื่นฟ้องศาลกับผู้ว่าการท่องเที่ยวแห่งประเทศไทย (ททท.) ในขณะนั้น รวมไปถึงยื่นฟ้องบริษัททเวนตีท์เซนจูรีฟอกซ์ด้วย
แหล่งข้อมูลอื่น

เดอะ บีช ที่อินเทอร์เน็ตมูวีเดตาเบส
ตัวอย่างภาพยนตร์
เดอ ฮาวิลแลนด์ คอเม็ท

เดอ ฮาวิลแลนด์ คอเม็ท
เดอ ฮาวิลแลนด์ คอเม็ท (อังกฤษ: de Havilland Comet) เป็นเครื่องบินเจ็ทโดยสารรุ่นแรกของโลก ผลิตและพัฒนาโดยบริษัท เดอ ฮาวิลแลนด์ จำกัด ซึ่งมีสำนักงานใหญ่ที่สหราชอาณาจักร ขึ้นบินครั้งแรกใน พ.ศ. 2492 เป็นสัญลักษณ์ของความก้าวหน้าทางการบินของสหราชอาณาจักร
เครื่องบินเจ็ท สามารถบินได้สูงกว่า 10 กิโลเมตร และบินได้เร็วเกือบ 1000 กิโลเมตรต่อชั่วโมง ต่างจากเครื่องบินใบพัดรุ่นแรกหรือเรือเหาะที่ไม่สามารถบินสูงและเร็วได้เท่านั้น จึงเป็นการเปิดศักราชใหม่ของเครื่องบินที่รวดเร็ว ข้ามน้ำข้ามทะเลได้ในไม่กี่ชั่วโมง จึงได้รับความนิยมสูง มีการนำไปใช้ในหลายวงการ ในหลายประเทศ
แต่ทว่า หลังจากนั้นก็ได้มีอุบัติเหตุเกิดขึ้นกับคอเม็ท คือ การระเบิดกลางอากาศ ซึ่งภายหลังได้มีการตรวจพบว่า มีสาเหตุมาจากการออกแบบที่ไม่สามารถทนต่อแรงดันอากาศได้มากพอ คอเม็ทจึงเริ่มถูกปลดออก
เครื่องบินรุ่นคอเม็ท ขึ้นบินครั้งแรกในวันที่ 27 กรกฎาคม พ.ศ. 2492 เมื่อทดสอบแล้วว่าบินได้จริง ก็ถูกสั่งซื้อจากสายการบินจำนวนมาก เช่น จาก British Overseas Airways Corporation หรือ BOAC และเปิดบริการแก่ประชาชนจริงใน พ.ศ. 2495
อุบัติเหตุ

ในช่วงแรก มันได้รับความนิยมสูงมาก แต่ต่อมา ในวันที่ 10 มกราคม พ.ศ. 2497 เครื่องบินคอเม็ทของสายการบิน BOAC เที่ยวบินที่ 781 ระเบิดกลางอากาศ มีผู้เสียชีวิต 35 คน และในวันที่ 8 เมษายน พ.ศ. 2497 คอเม็ทอีกลำของสายการบิน South African Airways เที่ยวบินที่ 201 ระเบิดกลางอากาศอีกครั้ง มีผู้เสียชีวิต 21 คน จากการตรวจสอบพบว่า เครื่องคอเม็ทไม่ได้ระเบิดเพราะเครื่องยนต์ แต่เป็นการแตกเป็นเสี่ยงๆ บนอากาศ
จากการสืบหาสาเหตุ พบว่า เกิดจาก ความแตกต่างของความดันอากาศภายในกับภายนอกเครื่องบิน (การบินที่ระดับความสูงกว่า 10 กิโลเมตร ซึ่งมีความดันอากาศต่ำกว่าความดันที่มนุษย์จะอาศัยอยู่ได้ จึงต้องมีการปรับความดันอากาศภายในเครื่องบินให้เพียงพอ จึงเกิดเป็นความแตกต่างระหว่างภายในและภายนอก) ซึ่งความแตกต่างของความดันอากาศ จะคอยดันตัวเองออกนอกตัวเครื่อง ซึ่งจะทำให้เครื่องบินทุกเที่ยวบินมีการขยายตัวเล็กน้อยขณะบิน และหดตัวกลับเมื่อใกล้พื้น การขยายและหดตัวหลายๆ ครั้ง ทำให้เหล็กเสื่อมสภาพ และแตกออกจากกันเมื่ออยู่กลางอากาศ
จากอุบติเหตุดังกล่าว ทำให้เครื่องบินเจ็ทในรุ่นต่อๆ มา มีการเปลี่ยนโครงสร้างไป มีการตอกหมุดเป็นตารางรอบตัวเครื่องยึดไว้กับโครงเหล็ก เพื่อให้เหล็กไม่มีการขยายตัวหรือหดตัวมาก และหากเกิดการฉีกขาดก็จะฉีกเฉพาะในช่องนั้นๆ ไม่แตกทั้งตัวเครื่อง
รุ่นของคอเม็ท

คอเม็ท แบ่งออกเป็น 4 รุ่น ดังนี้
รุ่นของคอเม็ท > คอเม็ท 1

รุ่นแรกของคอเม็ท มีหน้าต่างเป็นรูปสี่เหลี่ยม ซึ่งอุบัติเหตุสะเทือนขวัญทั้ง 2 ครั้ง เกิดกับคอเม็ทรุ่นแรกนี้เอง ต่อมาภายหลังพบว่าหน้าต่างทรงเหลี่ยมเป็นจุดอ่อนที่ทำให้คอเม็ทแตกออกกลางอากาศ เพราะแรงกดอากาศจะดันบริเวณขอบเหลี่ยมมากกว่า ภายหลังจึงได้มีการออกรุ่น 1A โดยมีการแก้ไขหน้าต่างเป็นทรงรี ช่วยกระจายแรงเครียดที่เกิดกับเหล็ก
รุ่นของคอเม็ท > คอเม็ท 2

รุ่นที่2 มีปีกที่ใหญ่ขึ้น ใช้เครื่องยนต์ที่ทรงพลังขึ้น เปิดใช้ครั้งแรกโดยสายการบิน BOAC โดยคอเม็ทรุ่น 2 มักถูกใช้ในเส้นทางแอตแลนติกตอนใต้ เริ่มให้บริการครั้งแรกใน พ.ศ. 2496 ซึ่งก็มีประวัติค่อนข้างดี
รุ่นของคอเม็ท > คอเม็ท 3

รุ่นที่ 3 ได้รับการพัฒนาขึ้นในด้านความจุเชื้อเพลิงและพิสัยการบิน ออกให้บริการครั้งแรกใน พ.ศ. 2497 ซึ่งเป็นปีเดียวกับอุบัติเหตุ BOAC 781 และ South African Airways 201 เกิดขึ้น ทำให้มีการยกเลิกการสั่งซื้อคอเม็ท จนเหลือเพียง 2 ลำที่ผลิตขึ้นได้
รุ่นของคอเม็ท > คอเม็ท 4

รุ่นที่ 4 ออกให้บริการครั้งแรกใน พ.ศ. 2501 นับว่าพัฒนามาไกลมากจากรุ่นที่ 1 เทียบขนาดกันแล้ว ลำตัวเครื่องของรุ่นที่ 4 ยาวกว่ารุ่นแรกถึง 5.64 เมตร และบรรทุกผู้โดยสารได้มากที่สุดถึง 81 คน เมื่อเทียบกับรุ่นที่ 1 ซึ่งบรรทุกได้ไม่เกิน 44 คน นอกจากนี้ ยังมีพิสัยการบินที่ไกลขึ้น ความเร็วสูงขึ้น บรรทุกได้หนักขึ้น ระบบความปลอดภัยที่ดีขึ้นมาก และทางบริษัทฯ ก็มีแผนที่จะผลิตคอเม็ทรุ่นที่ 5 ต่อไป
กระนั้น ก็ไม่สามารถลบภาพพจน์สยองของอุบัติเหตุที่เกิดกับคอเม็ท 1 ในสายตาสังคมได้ ชื่อเสียงของคอเม็ทตกต่ำลงตามลำดับ ยอดการสั่งซื้อลดลง โปรเจกต์คอเม็ทรุ่นที่ 5 ถูกยกเลิก แล้วก็ไม่มีการผลิตเครื่องบินในชื่อ "คอเม็ท" อีกเลย คอเม็ท 4 กลายเป็นรุ่นสุดท้ายของคอเม็ท แต่ต้นแบบของคอเม็ทได้ถูกพัฒนาเป็นเครื่องบินในชื่อใหม่ "Hawker Siddeley Nimrod"
↑  https://www.rafmuseum.org.uk/research/archive-exhibitions/comet-the-worlds-first-jet-airliner/
↑  https://www.faa.gov/lessons_learned/transport_airplane/accidents/G-ALYV
↑  https://www.faa.gov/lessons_learned/transport_airplane/accidents/G-ALYV
เดอ ฮาวิลแลนด์ คอเม็ท 1
เดอ ฮาวิลแลนด์ คอเม็ท 2
เดอ ฮาวิลแลนด์ คอเม็ท 3
เดอ ฮาวิลแลนด์ คอเม็ท 4
เดอะ เชพ ออฟ วอเทอร์

| เดอะ เชพ ออฟ วอเทอร์ |
| --- | --- |
โปสเตอร์ภาพยนตร์
กำกับ: Guillermo del Toro
บทภาพยนตร์:   Guillermo del Toro  Vanessa Taylor 
เนื้อเรื่อง: Guillermo del Toro
อำนวยการสร้าง:   J. Miles Dale  Guillermo del Toro 
นักแสดงนำ:   Sally Hawkins  Michael Shannon  Richard Jenkins  Doug Jones  Michael Stuhlbarg  ออคตาเวีย สเปนเซอร์ 
กำกับภาพ: Dan Laustsen
ตัดต่อ: Sidney Wolinsky
ดนตรีประกอบ: Alexandre Desplat
บริษัทผู้สร้าง: TSG Entertainment Double Dare You Productions
ผู้จัดจำหน่าย: Fox Searchlight Pictures
วันฉาย:   31 สิงหาคม ค.ศ. 2017 (2017-08-31) (Venice)  1 ธันวาคม ค.ศ. 2017 (2017-12-01) (United States) 
ความยาว: 123 นาที
ประเทศ: สหรัฐ
ภาษา: อังกฤษ
ทุนสร้าง: 19.5 ล้านดอลลาร์สหรัฐ
ทำเงิน: 192.8 ล้านดอลลาร์สหรัฐ
เดอะ เชพ ออฟ วอเทอร์ (อังกฤษ: The Shape of Water; แปลตามรูปศัพท์ว่า "รูปร่างของน้ำ") เป็นภาพยนตร์แนวแฟนตาซีจากสหรัฐอเมริกา ออกฉายเมื่อ พ.ศ. 2561 กำกับโดย Guillermo del Toro และเขียนบทโดย del Toro ร่วมกับ Vanessa Taylor นำแสดงโดย Sally Hawkins, Michael Shannon, Richard Jenkins, Doug Jones, Michael Stuhlbarg, และ ออคตาเวีย สเปนเซอร์ ดำเนินเรื่องในบัลติมอร์ปี ค.ศ. 1962 เล่าเรื่องของหญิงใบ้คนหนึ่งที่ทำงานอยู่ในศูนย์ทดลองของรัฐบาล ที่ผูกมิตรกับอมนุษย์ครึ่งบกครึ่งน้ำ
เนื้อเรื่อง

เอไลซ่า เอสโพซิโต เด็กกำพร้าที่ถูกพบในแม่น้ำพร้อมแผลบนลำคอ เธอเป็นใบ้และสื่อสารโดยใช้ภาษามือ เธออาศัยอยู่ตัวคนเดียวในอพาร์ทเม้นท์แห่งหนึ่งชั้นบนโรงหนัง และทำงานเป็นพนักงานทำความสะอาดในห้องทดลองลับของรัฐบาลในเมืองบอลทิมอร์ระหว่างช่วงสงครามเย็น เพื่อนของเธอได้แก่เพื่อนบ้านชื่อไจลส์ นักวาดภาพโฆษณาที่กำลังตกยาก และเพื่อนร่วมงานชื่อ เซลด้า ที่ทำหน้าที่เป็นล่ามให้เธอในที่ทำงาน
ศูนย์ทดลองได้รับสิ่งมีชีวิตลึกลับที่ถูกจับมาจากแม่น้ำที่อเมริกาใต้โดยพันเอก ริชาร์ด สตริคแลนด์ ผู้มีหน้าที่ดูแลโครงการศึกษาสิ่งมีชีวิตชนิดนี้ ด้วยความสงสัยเกี่ยวกับสิ่งมีชีวิตตัวนี้ เอไลซ่าได้พบว่ามันเป็นอมนุษย์ครึ่งบกครึ่งน้ำ เธอเริ่มแอบเข้าไปเยี่ยมเขาอย่างลับ ๆ และเริ่มใกล้ชิดกัน
ด้วยความที่อยากหาประโยชน์จากอมนุษย์นี้เพื่อใช้ในการแข่งขันสำรวจอวกาศ นายพล แฟรงค์ ฮอย์ท สั่งให้สตริคแลนด์ทำการชำแหละมัน นักวิทยาศาสตร์คนหนึ่ง โรเบิร์ต ฮอฟฟ์สเตทเลอร์ ผู้ที่แท้จริงแล้วเป็นสายลับจากสหภาพโซเวียตชื่อว่า ดิมิทรี โมเซนคอฟ พยายามขอให้เก็บสิ่งมีชีวิตนี้ไว้เพื่อศึกษาต่อทว่าล้มเหลวในการโน้มน้าว ในขณะเดียวกันเขาได้รับคำสั่งจากผู้คุมที่สหภาพโซเวียตให้ทำการการุณยฆาต อมนุษย์ตัวนี้เสีย เมื่อเอไลซ่ารู้เกี่ยวกับแผนของชาวอเมริกันที่จะฆ่าอมนุษย์ตัวนี้ เธอก็โน้มน้าวให้ไจลส์ช่วยเธอนำตัวเขาออกมา โมเซนโคฟรู้ถึงแผนของเอไลซ่าและเลือกจะช่วยเธอ แม้ตอนแรกจะลังเลใจ แต่ในที่สุดเซลด้าก็ช่วยในการหนีจนสำเร็จ
เอไลซ่าให้อมนุษย์อยู่ในอ่างน้ำของเธอ โดยใส่เกลือลงไปในน้ำเพื่อให้เขาอยู่ได้ เธอวางแผนที่จะปล่อยตัวอมนุษย์นี้ในคลองใกล้ ๆ เมื่อมันเปิดสู่มหาสมุทรในอีกไม่กี่วัน สตริคแลนด์สอบสวนอลิซ่าและเซลด้าเพื่อพยายามตามหาอมนุษย์ แต่ก็ปล่อยตัวทั้งสองไปในที่สุด กลับมาที่อพาร์ทเม้นท์ ไจลส์ค้นพบว่าอมนุษย์ได้กินแมวตัวหนึ่งของเขาที่ชื่อแพนดอรา ด้วยความตกใจ อมนุษย์ได้ข่วนแขนของไจลส์และหนีออกจากอพาร์ทเม้นท์ไป อมนุษย์หนีไปยังโรงหนังชั้นล่างก่อนเอไลซ่าจะเจอตัวและพาเขากลับมา อมนุษย์จับไจลส์บนหัวที่กำลังจะล้านและแขนของเขา เช้าวันต่อมา ไจลส์พบว่าผมของเขาเริ่มงอกกลับมาอีกครั้งและแผลบนแขนของเขาหายดีแล้ว เอไลซ่าและอมนุษย์ได้สร้างความผูกพัน และมีเพศสัมพันธ์กันในห้องน้ำของเธอ โดยครั้งหนึ่งเธอเติมน้ำจนเต็มห้องน้ำ
ฮอย์ทยื่นคำขาดกับสตริคแลนด์ และบอกให้เขานำอมนุษย์กลับมาภายใน 36 ชั่วโมง ระหว่างนั้นผู้คุมบอกกับโมเซนคอฟว่าเขาจะถูกถอนออกในอีกสองวัน ยิ่งวันปล่อยตัวใกล้เข้ามาสุขภาพของอมนุษย์เริ่มถดถอยลง โมเซนคอฟไปยังจุดที่เขานัดหมายกับผู้คุมโดยมีสตริคแลนด์แอบตามไป ณ จุดนัดหมาย โมเซนคอฟถูกยิงโดยหนึ่งในผู้คุมของเขา ทว่าสตริคแลนด์ยิงผู้คุมทั้งคู่และทรมาณโมเซนคอฟต่อเพื่อหาข้อมูล โมเซนคอฟสื่อถึงเอไลซ่าและเซลด้าก่อนเสียชีวิตจากบาดแผล สตริคแลนด์ตามไปขู่เซลด้าที่บ้านของเธอ ด้วยความกลัวสามีของเธอได้บอกไปว่าเอไลซ่าเป็นผู้เก็บอมนุษย์นี้ไว้ สตริคแลนด์ค้นอพาร์ทเม้นท์ของเอไลซ่าและพบบันทึกบนปฏิทินทำให้รู้ว่าเธอวางแผนจะปล่อยอมนุษย์ที่ไหนและเมื่อไหร่
ที่คลอง เอไลซ่าและไจลส์บอกลาแก่อมนุษย์ ทว่าสตริคแลนด์มาถึงและโจมตีพวกเขาทั้งหมด สตริคแลนด์ผลักไจลส์ล้มก่อนจะยิงอมนุษย์และเอไลซ่า ทั้งคู่ดูเหมือนเสียชีวิต อย่างไรก็ตามอมนุษย์รักษาตนเองและข่วนคอของสตริคแลนด์จนเสียชีวิต ตำรวจมาถึงพื้นที่พร้อมเซลด้า อมนุษย์อุ้มเอไลซ่าและกระโดดลงไปในคลองและรักษาเธอใต้น้ำ เมื่อเขาจับบนรอยแผลเป็นบนคอของเธอ เธอเริ่มหายใจผ่านเหงือก และในตอนจบไจลส์เชื่อว่าเอไลซ่าใช้ชีวิตอย่างมีความสุขชั่วนิรันดร์กับอมนุษย์
แหล่งข้อมูลอื่น

เว็บไซต์ทางการ
The Shape of Water ที่อินเทอร์เน็ตมูวีเดตาเบส
The Shape of Water ที่รอตเทนโทเมโทส์
The Shape of Water ที่เมทาคริติก
| ด ค กรางวัลออสการ์ สาขาภาพยนตร์ยอดเยี่ยม |
| --- | --- |
1927–1940:  วิงส์ (1928)  เดอะบรอดเวย์เมโลดี (1929)  แนวรบด้านตะวันตก เหตุการณ์ไม่เปลี่ยนแปลง (ภาพยนตร์) (1930)  ซิมาร์รอน (1931)  แกรนด์โฮเทล (1932)  แควัลเคด (1933)  อิตแฮปเพนวันไนต์ (1934)  มูทีนีออนเดอะเบาน์ตี (1935)  เดอะเกรตซิกเฟลด์ (1936)  เดอะไลฟ์ออฟอีไมลีโซลา (1937)  ยูแคนต์เทกอิตวิทยู (1938)  วิมานลอย (1939)  รีเบกกา (1940) 
1941–1960:  ชีวิตต้องสู้ (1941)  มิสซิสมินิเวอร์ (1942)  คาซาบลังกา (1943)  โกอิงมายเวย์ (1944)  วันหยุดที่หายไป (1945)  วันชื่นคืนฝัน (1946)  เกียรติศักดิ์สุภาพบุรุษ (1947)  แฮมเลต (1948)  ออลเดอะคิงส์แมน (1949)  วิมานลวง (1950)  แอนอเมริกันอินปารีส (1951)  เดอะเกรตเทสต์โชว์ออนเอิร์ธ (1952)  ชั่วนิรันดร์ (1953)  แก๊งท่าเรือ (1954)  มาร์ตี คนขายเนื้อกับรักแท้ (1955)  80 วันรอบโลก  (1956)  สะพานเดือดเลือดเชลยศึก (1957)  จีจี้ สาวโลกีย์ (1958)  เบนเฮอร์ (1959)  ดิอพาร์ตเมนต์ (1960) 
1961–1980:  เวสต์ไซด์สตอรี่ (1961)  ลอเรนซ์แห่งอาราเบีย (1962)  ทอม โจนส์ เทพบุตรนักรัก (1963)  บุษบาริมทาง (1964)  มนต์รักเพลงสวรรค์ (1965)  อะแมนฟอร์ออลซีซันส์ (1966)  คืนเดือดคดีโฉด (1967)  หนูน้อยโอลิเวอร์ (1968)  คาวบอยตกอับย่ำกรุง (1969)  แพ็ตตัน นายพลกระดูกเหล็ก (1970)  มือปราบเพชรตัดเพชร (1971)  เดอะก็อดฟาเธอร์ (1972)  2 ผู้ยิ่งใหญ่ (1973)  เดอะก็อดฟาเธอร์ ภาค 2 (1974)  บ้าก็บ้าวะ! (1975)  ร็อคกี้ ราชากำปั้น ทุบสังเวียน (1976)  แอนนี ฮอล (1977)  เดอะเดียร์ฮันเตอร์ (1978)  พ่อ แม่ ลูก (1979)  เส้นทางมนุษย์ (1980) 
1981–2000:  เกียรติยศแห่งชัยชนะ (1981)  คานธี (1982)  ค่าแห่งความรัก (1983)  อมาเดอุส (1984)  รักที่ริมขอบฟ้า (1985)  พลาทูน (1986)  จักรพรรดิโลกไม่ลืม (1987)  อัจฉริยะแห่งออทิสติก (1988)  สู่มิตรภาพ ณ ปลายฟ้า (1989)  จอมคนแห่งโลกที่ 5 (1990)  อำมหิตไม่เงียบ (1991)  ไถ่บาปด้วยบุญปืน (1992)  ชะตากรรมที่โลกไม่ลืม (1993)  อัจฉริยะปัญญานิ่ม (1994)  วีรบุรุษหัวใจมหากาฬ (1995)  ในความทรงจำ...ความรักอยู่ได้ชั่วนิรันดร์ (1996)  ไททานิค (1997)  กำเนิดรักก้องโลก (1998)  อเมริกัน บิวตี้ (1999)  นักรบผู้กล้าผ่าแผ่นดินทรราช (2000) 
2001–ปัจจุบัน:  ผู้ชายหลายมิติ (2001)  ชิคาโก (2002)  ลอร์ดออฟเดอะริงส์: มหาสงครามชิงพิภพ (2003)  เวทีแห่งฝัน วันแห่งศักดิ์ศรี (2004)  คน...ผวา (2005)  ภารกิจโหด แฝงตัวโค่นเจ้าพ่อ (2006)  ล่าคนดุในเมืองเดือด‎ (2007)  สลัมด็อก มิลเลียนแนร์ คำตอบสุดท้าย...อยู่ที่หัวใจ‎ (2008)  หน่วยระห่ำ ปลดล็อกระเบิดโลก (2009)  ประกาศก้องจอมราชา (2010)  บรรเลงฝัน บันดาลรัก (2011)  แผนฉกฟ้าแลบ ลวงสะท้านโลก (2012)  ปลดแอก คนย่ำคน (2013)  เบิร์ดแมน มายาดาว (2014)  คนข่าวคลั่ง (2015)  มูนไลท์ ใต้แสงจันทร์ ทุกคนฝันถึงความรัก (2016)  เดอะ เชพ ออฟ วอเทอร์ (2017)  กรีนบุ๊ค (2018)  ชนชั้นปรสิต (2019)  โนแมดแลนด์ (2020)  โคด้า หัวใจไม่ไร้เสียง (2021)  ซือเจ๊ทะลุมัลติเวิร์ส (2022)  ออปเพนไฮเมอร์ (2023)